2019 | 08 | 12

Miskolc Megyei Jogú Város Polgármesteri Hivatala

TOP-7.1.1-16-H-001-6

Sajtóközlemény

**MEGJELENT AZ AVASI HORIZONT HELYI KÖZÖSSÉG LEGÚJABB PÁLYÁZATI FELHÍVÁSA**

**A Terület- és Településfejlesztési Operatív Program keretében pályázni lehet a Közösségi szinten irányított helyi fejlesztések – angol elnevezésén Community-led local development (CLLD) – megvalósítására. Az Avasi Horizont Helyi Közösség a Helyi Közösségi Fejlesztési Stratégiában megfogalmazott „Lakótelepi környezetben megvalósuló szabadtéri közösségi terek létrehozásának támogatása” című pályázati felhívás keretében 1 millió és 10 millió forint közötti, vissza nem térítendő támogatást biztosít a pályázóknak a rendelkezésre álló forrás erejéig.**

A közösségi élet fejlesztése fontos és speciális tevékenység a több ezres lakosságszámú avasi városrészben. A fejlesztés célja, hogy lakótelepi környezetben olyan szabadtéri közösségi terek jöjjenek létre, amelyet minden korosztály, akár többféle tevékenységre is tud használni.

A felhívásra Miskolc Megyei Jogú Város Önkormányzata, Miskolc Megyei Jogú Város Önkormányzatának többségi tulajdonában lévő gazdasági társaságai, a Magyarország területén alapított és miskolci székhellyel/telephellyel rendelkező közalapítványok, jogi személyiségű civil szervezetek és nonprofit gazdasági társaságok nyújthatnak be pályázatot.

Jelen felhívás keretében kizárólag olyan kérelmek támogathatók, melyek megfelelnek a fenti célkitűzésnek.

A zöldfelület-fejlesztést célzó, összességében 10 millió forint forrásalapot kínáló felhívás európai uniós támogatással, a Széchenyi 2020 program keretében valósul meg.

Bővebb információ a projektről és a pályázati lehetőségekről a [www.avasclld.hu](http://www.avasclld.hu) oldalon található.